Diari Oficial de la Generalitat Valenciana


Sumari del DOGV 8420, del 09-11-2018 (2018/10922)

RESOLUCIÓ de 5 de novembre de 2018, de la Conselleria d'Educació, Investigació, Cultura i Esport, per la qual es disposa el funcionament del Conservatori Professional de Dansa de Castelló de la Plana.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10404


Data del document
:   05-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 de novembre de 2018, de la Conselleria d'Educació, Investigació, Cultura i Esport, per la qual es disposa el funcionament del Conservatori Professional de Dansa de Castelló de la Plana. [2018/10106]  
El Decret 186/2018, de 19 d'octubre, del Consell, publicat en el Diari Oficial de la Generalitat Valenciana de 31 d'octubre, pel qual es crea el Conservatori Professional de Dansa de Castelló de la Plana, va autoritzar la conselleria competent en matèria d'educació per a adoptar les mesures necessàries per a complir-lo i desplegar-lo.  
És procedent ordenar l'inici de les activitats del centre de nova creació, determinar els ensenyaments que s'hi han d'impartir i adoptar les mesures necessàries perquè puga desenvolupar la seua activitat acadèmica.  
Fent ús de les competències que m'atorguen l'article 28 de la Llei 5/1983, de 30 de desembre, del Consell, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de conformitat amb la proposta de la Direcció General de Centres i Personal Docent, resolc:  
  
Primer  
1. L'inici de les activitats del Conservatori Professional de Dansa de Castelló de la Plana, codi de centre 58925127, des del començament del curs 2018-2019.  
2. En aquest centre s'impartiran els ensenyaments professionals de Dansa, en les especialitats de Dansa Clàssica i Dansa Contemporània.  
  
Segon  
La Direcció Territorial d'Educació, Investigació, Cultura i Esport de Castelló nomenarà l'equip directiu del centre, de conformitat amb el que estableixen els articles 131 i següents de la Llei orgànica 2/2006, de 3 de maig, d'educació.  
  
Tercer  
La Direcció General de Centres i Personal Docent determinarà i gestionarà els fons necessaris per a la posada en funcionament i manteniment del conservatori. Així mateix, el dotarà amb l'equipament necessari, d'acord amb la proposta de la Direcció Territorial d'Educació, Investigació, Cultura i Esport i de conformitat amb la direcció general competent en la matèria.  
  
Quart  
El que estableix aquesta disposició s'inscriurà en el Registre de Centres Docents de la Comunitat Valenciana.  
  
Cinqué  
S'autoritzen les direccions generals d'aquesta conselleria perquè, en l'àmbit de les seues competències respectives, adopten les mesures necessàries per a l'aplicació i el desplegament del que disposa la present resolució.  
  
Sisé  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2018-2019.  
  
  
D'acord amb el que estableixen els articles 112 i següents de la Llei 39/2015, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 5 de novembre de 2018.- El conseller d'Educació, Investigació, Cultura i Esport, p. d. (R 26.10.2016; DOGV 7906, 28.10.2016), el secretari autonòmic d'Educació i Investigació: Miguel Soler Gracia.